El+cap+de+conill

=Orientacions per al professorat=

Aquesta dissecció està pensada per dur-la a terme en grup (de 2 en 2 o de 3 en 3) i com a deures, per fomentar el treball col·laboratiu. Pot durar una setmana (més o menys unes 5 hores). Es demana l’ajuda d’una persona adulta, ja que han d’utilitzar foc i un ganivet. M’ha donat bon resultat al darrer trimestre del curs. Per aquells que no ho volen fer es pot plantejar un treball per escrit sobre els conills, des de la seva morfologia externa fins la interna

=Guió per a l'alumnat=

1.Introducció
En aquesta pràctica faràs com un expert de les sèries de la televisió CSI o Bones. No es tracta de cap crim, però descobriràs coses interessants sobre els ossos que formen el crani. El conill domèstic (//Oryctolagus cuniculus//) (1) té uns incisius molt llargs i corbats cap endins. Són dents de creixement continu. Això és així per compensar el seu desgast, que també és continuat. Els conills són animals rosegadors i poden viure de 4 a 10 anys.

2.Objectius

 * 1) Interpretació i seguiment d’una pauta de treball procedimental.
 * 2) Estudiar, mitjançant la tècnica de dissecció, l’estructura del crani d’un conill, com exemple de mamífer rosegador.
 * 3) Identificar com està estructurada la mandíbula del conill i conèixer la funció de cada tipus de dents.

3.Coneixements Previs
Els conills tenen 10 queixals dalt i 10 baix, 5 a cada mandíbula, que li serveixen per triturar, en canvi, té els 4 incisius, també 2 a cada mandíbula, que els fa servir per tallar. Tenen DIASTEMA, que és l'espai que hi ha entre els ullals i els queixals en certs mamífers.

4.Materials

 * Un cap de conill sencer.
 * Guants de goma o silicona.
 * Un pot de cuina per posar-hi el cap.
 * Foc de cuina o si es pot fer en un laboratori, un Bunsen.
 * Aigua.
 * Un ganivet.
 * Aigua oxigenada (també es pot fer amb lleixiu aigualida).

5.Procediments (mirar el collage que hi ha al final)

 * 1) Poseu el cap (2) dins d’un pot amb aigua i que quedi ben cobert.
 * 2) Escalfeu el pot i coeu el cap una estoneta, sense que arribi a bullir, ja que es poden despendre els ossets i les dents.
 * 3) Deixeu-lo refredar una miqueta.
 * 4) Agafeu un ganivet, traieu el cervell pel forat occipital i, a continuació, rasqueu el crani per eliminar la carn que està enganxada.
 * 5) Torneu a deixar el crani en aigua calenta i com abans: que no bulli.
 * 6) Traieu-lo al cap d’una estoneta, el deixeu refredar, acabeu de treure la carn que queda i el raspalleu una miqueta.
 * 7) Finalment, deixeu-lo en un pot amb aigua freda amb una miqueta d’aigua oxigenada (3) (de vegades es fa amb una miqueta de lleixiu aigualida), per desinfectar-lo. Podeu esperar unes 12 hores.
 * 8) Un cop ben desinfectat (4), li passeu un raig d’aigua i l’acabeu de netejar.
 * 9) El deixeu assecar fins el dia següent. Probablement hauran saltat algunes dents, aleshores amb una mica d'enganxament les torneu a posar al seu lloc.
 * 10) Seria una bona idea que un cop estigui totalment net (5) li doneu una capa de vernís, quedarà lluent i més presentable.

6.Activitats
1. Presenteu el crani ben net, acompanyat d’una explicació de com ho heu dut a terme i de quina tasca concreta s'ha ocupat cada membre del grup de treball.

2. Afegiu un dibuix del crani vist de costat, identificant cada peça del seu sistema de dentició.

3. Finalment, establiu una comparació amb el vostre sistema dental. Quines diferències i semblances trobeu?

=Referències=


 * Referències o enllaços d'utilitat per a aquesta pràctica en concret (blogs amb materials addicionals per a la pràctica, llocs web amb simulacions que calguin, articles de didàctica on es comenti la pràctica,...). No enllaços generals.*